open-index/open-wikipedia-markdown huggingface dataset:
Ari Angervo

**Mauri Arijoutsi (Ari) Angervo** (s. 11. heinäkuuta 1944 Mikkeli) on suomalainen viulisti, kapellimestari ja musiikkipedagogi.

## Ura
Angervo valmistui ylioppilaaksi vuonna 1962 ja opiskeli Helsingin yliopistossa vuosina 1963–1965 ja Sibelius-Akatemiassa 1963–1970. Lisäksi hän opiskeli Tukholmassa 1968–1970 ja Leningradissa 1973–1974. Hänen opettajinaan toimivat Onni Suhonen viulunsoitossa, András Mihály, Mieczysław Horszowski ja György Ligeti kamarimusiikissa sekä Jorma Panula ja Arvid Jansons orkesterinjohdossa.

Angervo toimi Suomen Kansallisoopperan viulunsoittajana 1965–1975, josta vuodet 1968–1975 ensimmäisenä konserttimestarina. Hän oli Sibelius-Akatemian viulunsoiton ja orkesterikoulutuksen opettaja vuosina 1968–1996 ja Länsi-Helsingin musiikkiopiston viulunsoiton opettaja 1977–1996. Vuosina 1994–2000 Angervo oli orkesterinjohtamisen lehtori Oulun Konservatoriossa ja 2004–2005 Oulun ammattikorkeakoulun viulunsoiton, kamarimusiikin ja orkesterinjohdon yliopettaja. Hän on toiminut myös Pirkanmaan ammattikorkeakoulun viulunsoiton yliopettajana vuosina 1999–2008, Tampereen ammattikorkeakoulun viulunsoiton yliopettajana vuosina 2008–2012 ja Hetan musiikkipäivien taiteellisena johtajana 2007–2013.

Angervo piti viuluensikonserttinsa vuonna 1970, minkä jälkeen hän on esiintynyt konserttisolistina ja kamarimuusikkona erityisesti Suhonen- ja Voces Intimae -kvartettien jäsenenä. Angervo on esiintynyt muun muassa Tukholmassa, Liègessä, Lontoossa, Edinburghissa, Glasgow’ssa, Budapestissa ja Bukarestissa. Vuonna 1973 hän sai Liègen kansainvälisessä kvartettikilpailussa kolmannen palkinnon ja vuonna 1977 Yleisradion kvartettikilpailussa ensimmäisen palkinnon.

Kapellimestarina Angervo on toiminut Suomen Kansallisoopperassa 1975–1996. Hän on ollut taiteellisena johtajana Oulun kaupunginorkesterissa 1985–1990, Rovaniemen kaupunginorkesterissa 1987–1996 ja Lappeenrannan kaupunginorkesterissa  1990–1994. Angervo oli Auckland Philharmonicsin vakituisena vierailijana 1989–1991 ja Mikkelin kaupunginorkesterin kapellimestarina 1998–2002.

Angervo on ollut vierailevana kapellimestarina muun muassa Savonlinnan Oopperajuhlilla, Tukholmassa, Pietarissa, Tallinnassa, Frankfurt am Mainissa, Kielissä ja Lontoossa. Kotimaisten orkesterien lisäksi hän on johtanut orkestereita muun muassa Neuvostoliitossa, Virossa, Saksassa, Tšekissä, Ranskassa, Italiassa, Espanjassa, Turkissa, Japanissa ja Uudessa-Seelannissa.

## Perhe
Myös Angervon lapset ovat muusikkoja: alttoviulisti Ilari Angervo (Radion sinfoniaorkesteri), sellisti Lauri Angervo (Lapin kamariorkesteri) ja viulisti Anna Angervo (Tampereen kaupunginorkesteri).

## Lähteet

* Kuka kukin on 1990, Otava 1990
* Kuka kukin on 2007, Otava 2006

### Viitteet
Schengen (kunta)

**Schengen** on kunta ja kylä Luxemburgissa Mosel-joen varrella Luxemburgin, Saksan ja Ranskan rajojen yhtymäkohdassa.  Schengenin kunnan muut kylät ovat Remerschen ja Wintrange.  Vuoden 2014 väestönlaskennan mukaan Schengenin kunnassa oli 4&nbsp;313 asukasta ja Schengenin kylässä 425 asukasta.

Kunnan pääelinkeino on maatalous ja erityisesti viinin viljely. Parhaiten kunta tunnetaan kuitenkin Schengenin kylässä 14. kesäkuuta 1985 allekirjoitetusta Schengenin sopimuksesta. Nykyisen Schengenin kunnan nimi oli Remerschen syyskuuhun 2006 asti, jolloin kunnan virallinen nimi muutettiin Schengeniksi. Nimenmuutosta perusteltiin halulla hyötyä Schengenin sopimuksen tuottamasta laajasta tunnettavuudesta Schengen-nimelle.

Vuonna 2012 naapurikunnat Burmerange ja Wellenstein liittyivät Schengenin kuntaan.

## Aiheesta muualla

*Schengenin verkkosivut
* Schengen. Luxemburgilainen rajakylä, jossa tykkien jyske on jokapäiväistä musiikkia, Kuva, 20.12.1939, nro 26, s. 12, Kansalliskirjaston digitaaliset aineistot
Luettelo televisiosarjan Teräsmies (animaatiosarja) jaksoista

**Luettelo [[Teräsmies (animaatiosarja)|Teräsmies]] -jaksoista**. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä. Sarjasta tuotettiin yhteensä 54 jaksoa neljän tuotantokauden verran. Sarja alkoi Yhdysvalloissa 6. syyskuuta 1996 televisioelokuvalla The Last Son Of Krypton, jossa sarjan kolme ensimmäistä jaksoa oli yhdistetty elokuvaksi. Sarja päättyi 12. helmikuuta vuonna 2000 jaksoon Legacy, Osa 2.

## 1. tuotantokausi

## 2. tuotantokausi

## 3. tuotantokausi
 

## 4. tuotantokausi

## Aiheesta muualla
* Jaksoluettelo TV.comissa
John Gummer

**John Selwyn Gummer** (s. 26. marraskuuta 1939) on brittiläinen konservatiivipoliitikko. Hän syntyi Bromptonissa Lontoossa anglikaanisen Englannin kirkon papin poikana ja opiskeli Cambridgen yliopistossa. 

Gummer on ollut parlamentin jäsen vuosina 1970–1974 ja jälleen vuodesta 1979. Hän on toiminut konservatiivien puoluejohtajana 1983–1985 ja maatalousministerinä 1989–1993 ja ympäristöministerinä 1993–1997.

Gummer on ollut vuodesta 1977 naimisissa Penelope Jane Gardnerin kanssa, ja hänellä on neljä lasta. Hän oli vuodesta 1978 anglikaanisen kirkon General Synodin jäsen, mutta hän kääntyi vuonna 1992 naispappeutta protestoidakseen katoliseksi.
Adalbert Lontschar

**Adalbert  Lontschar** (10. syyskuuta 1885 − 27. tammikuuta 1947) oli Wehrmachtin kenraalimajuri toisen maailmansodan aikana. Hän oli syntynyt Marburgissa Itävallassa, ja liittyi Itävalta-Unkarin armeijaan vuonna 1905. Hänet ylennettiin luutnantiksi vuonna 1908. Ennen toista maailmansotaa hän palveli Tirolin jääkärirykmentissä vuonna 1938 ja 53. jalkaväkirykmentissä vuonna 1939. Vuonna 1933 hänet ylennettiin everstiluutnantiksi ja everstiksi juuri ennen Saksan salamasodan alkua helmikuussa 1939. Vuonna 1941 hänet ylennettiin kenraalimajuriksi, ja hän palveli 39. ja 14. Wehrmachtin jalkaväkirykmenttien komentajana. Myöhemmin hänestä tuli 724. jalkaväkirykmentin komentaja. Rykmentti operoi Balkanilla, ja osallistui myös partisaanien vastaiseen taisteluun. Vuonna 1943 Lontscharista tuli koko Belgradin komendantti. Hänet tuomittiin sodan jälkeen Belgradissa kuolemaan sotarikoksista ja hirtettiin vuonna 1947.
Nanny McPhee – satumainen lastenvahti

**Nanny McPhee – satumainen lastenvahti** on vuonna 2005 valmistunut lastenelokuva. Elokuvan on käsikirjoittanut Emma Thompson, ja se perustuu kirjailija Christianna Brandin *Nurse Matilda* -kirjoihin. Ensi kerran Thompson esitteli elokuvan trilogiaa BBC:n *Friday Night With Jonathan Ross* -ohjelmassa. Elokuvaa tehtiin Coatbridgessa lähellä Glasgow'ta. Pääosissa näyttelevät Colin Firth, Emma Thompson, Angela Lansbury, Kelly Macdonald, Celia Imrie ja Thomas Sangster.

## Juoni

Cedric Brown (Firth) on seitsemän lapsen leski-isä, joka on jatkuvasti töissä, eikä hänelle jää aikaa lapsilleen Simonille (Sangster), Toralle (Eliza Hope Bennett), Lilylle (Jennifer Rae Daykin), Ericille (Raphaël Coleman), Chrissylle (Holly Gibbs), Sebastianille (Samuel Honywood) ja Aggielle. Hän on joutunut palkkaamaan koko ajan uusia lapsenvahteja sitä mukaa kun edelliset ovat lähteneet pois talosta.

Kun Cedric lähtee palkkaamaan uutta lastenvahtia, hän tapaa Nanny McPheen (Thompson), jonka kasvot ovat täynnä syyliä. Noiduttu lastenvahti lupaa hoitaa Brownin lapsia. Syylät katoavat hänen kasvoiltaan sitä mukaa kuin lapset alkavat totella häntä.

Pian Cedric aikoo mennä uusiin naimisiin Selma Quickly -nimisen naisen (Imrie) kanssa. Lapset eivät pidä naisesta, joten he pyytävät lastenhoitajaansa loitsimaan estääkseen parin rakastumisen. Hääpäivänä lapset pilaavat häät, Selma saa tarpeekseen ja lähtee talosta ja Cedric meneekin naimisiin palvelijansa Evangelinen (Macdonald) kanssa.

## Arvioita
*[[Turun Sanomat|Turun Sanomien]]* Päivi Valotien murskakritiikissä *Nanny McPhee – satumainen lastenvahti* on tyhjänpäiväinen ja kliseinen kohelluskomedia, joka sijoittuu räikeästi ylöspantuun mielikuvitusmenneisyyteen, kuin teemahuvipuistoon viktoriaanisen aikakauden Englannista. Tarinan lapset ovat ärsyttäviä ilkiöitä ja elokuva sortuu kauheaan saarnaavuuteen kouliessaan heistä kunnollisia.

## Lähteet
Devil’s Ground

__NOTOC__
**Devil’s Ground** on Primal Fearin viides studioalbumi, joka julkaistiin 23. helmikuuta 2004.

## Kappaleet
#
#
#
#
#
#
#
#
#
#
#
#

### Rajoitetun painoksen bonuskappaleet
#
#
#

## Kokoonpano
* Ralf Scheepers − laulu
* Stefan Leibing − kitara
* Tom Naumann − kitara
* Mat Sinner − basso, laulu
* Randy Black − rummut

## Arvostelut
* Allmusic: 
* Imperiumi: 8/10
* Lords of Metal: 
* Soundi: 

## Lähteet

## Aiheesta muualla
* Devil's Ground discogs.com -sivustolla
*
Iida Vemmelpuu

**Iida Maria Vemmelpuu** (ent. **Wilenius**; 10. helmikuuta 1868 Kangasala – 3. elokuuta 1924 Huittinen) oli suomalainen kansakoulunopettaja ja Suomalaisen puolueen kansanedustaja ensimmäisessä ja toisessa eduskunnassa.

## Elämäkerta
Vemmelpuun vanhemmat olivat kauppias Karl Wilenius ja Amalia Matintytär. Kun äiti avioitui uudelleen Kokemäeltä kotoisin olleen kauppiaan kanssa, perhe muutti Huittisiin. Iida Vemmelpuu kävi Porin tyttölyseota vuoteen 1887 saakka, suoritti opettajatutkinnon Helsingin Suomalaisessa Jatko-opistossa 1890 ja sai erioikeustodistuksen Jyväskylän seminaarista 1903. Vemmelpuu toimi kotiopettajana Sortavalassa 1890–1892, Länsi-Suomen kansanopiston johtajana Huittisissa 1892–1904 ja kansakoulunopettajana Huittisissa 1904–1924. Hän toimi aktiivisesti Huittisten nuorisoseurassa ja toimi Huittisiin suurlakon jälkeen 1905 perustetun naisyhdistyksen ensimmäisenä puheenjohtajana.

Vemmelpuu oli suomalaisen puolueen kansanedustajana 1907–1909 Turun läänin pohjoisesta vaalipiiristä. Hän oli myös Huittisten kunnanvaltuuston jäsen. Vemmelpuu putosi eduskunnasta vuoden 1909 eduskuntavaaleissa jäätyään toiselle varasijalle.

## Lähteet

### Viitteet

## Aiheesta muualla
*
Tricia Penrose

**Patricia ”Tricia” Penrose** (s. 9. huhtikuuta 1970 Kirkby, Merseyside) on englantilainen näyttelijä, joka tunnetaan televisiosarjasta *[[Sydämen asialla]]*. Hänen roolihahmonsa oli pubin tarjoilija Gina Ward. Penrose esiintyi sarjassa vuodesta 1993 lähtien.

## Ura

Penrose on esiintynyt brittiläisissä draamasarjoissa *[[Kyläsairaala]], [[Coronation Street]], [[Emmerdale]]* ja *Boon*. Penrose on levyttänyt kaksi singleä – ”Where Did Our Love Go?” (1996) ja ”Don’t Wanna Be Alone” (2000); kumpikaan niistä ei ole menestynyt erityisen hyvin. Vuonna 2002 hän pääsi Eurovision laulukilpailun Britannian karsintojen finaaliin, mutta ei voittanut karsintoja. Hän esiintyi myös laulajana sarjassa *Sydämen asialla*.

## Yksityiselämä

Tricia Penrosella ja Mark Simpkinillä on kaksi lasta: Jake ja Freddy Jay.

## Aiheesta muualla

*  
*
Black Sun

__NOTOC__
**Black Sun** on Primal Fearin neljäs studioalbumi, joka julkaistiin 1. helmikuuta 2002.

## Kappaleet
Kaikki kappaleet kirjoittaneet Scheepers, Sinner, Leibing, Wolter ja Sperling.

# 
#
#
#
#
#
#
#
#
#
#
#
#

## Kokoonpano
* Ralf Scheepers – laulu
* Stefan Leibing – kitara
* Henny Wolter – kitara
* Mat Sinner – basso, laulu
* Klaus Sperling – rummut

## Arvostelut
* AllMusic: 
* Sputnikmusic: 

## Lähteet

## Aiheesta muualla
* 
*
Liisi Kivioja

**Liisa (Liisi) Kivioja** (o.s. **Kari**, ent. **Paakkari**; 10. tammikuuta 1859 Siikajoki – 30. lokakuuta 1925 Helsinki) oli suomalainen kansakoulunopettaja, pankinjohtaja ja Suomalaisen puolueen kansanedustaja ensimmäisissä eduskunnissa.

Kivioja oli siikajokisen räätälin tytär, joka pääsi itseopiskelun avulla Jyväskylän seminaariin ja valmistui sieltä 1881 kansakoulunopettajaksi. Hän toimi kansakoulunopettajana Vähässäkyrössä 1881–1882 ja Oulunsalossa 1882–1888. Mentyään naimisiin pastori Aapeli Kiviojan vuonna 1888 hän muutti miehensä kanssa Yhdysvaltoihin, jossa he asuivat vuosina 1891–1897. Suomeen paluun jälkeen Kivioja hoiti kotitaloutta ja toimi myös vt. kansakoulunopettajana vuosina 1897–1910. Kansanedustajakautensa jälkeen Kivioja oli Kuopion vanhain sokeain työkoulun johtajana 1910–1918 ja Kansallis-Osake-Pankin Kalajoen asioimiston johtajana 1918–1925.

Kivioja oli Suomalaisen puolueen kansanedustajana 1907–1910 Vaasan läänin eteläisestä vaalipiiristä.

## Lähteet
* 
* Maailman ensimmäiset naiskansanedustajat – keitä he olivat?

## Aiheesta muualla
*
Hilma Räsänen

**Hilma Sohvi Räsänen** (28. maaliskuuta 1877 Kuopio – 20. tammikuuta 1955 Vihti) oli suomalainen kansakoulunopettaja ja Maalaisliiton kansanedustaja ensimmäisessä eduskunnassa.

Hilma Räsänen kävi kansakoulun sekä kansanopiston ja valmistui kansakoulunopettajaksi Sortavalan seminaarista vuonna 1900. Räsänen toimi sitten kansakoulunopettajana Sippolassa 1900–1902, Kuopion maalaiskunnassa 1902–1903, Jämsässä 1903–1905, Viipurin maalaiskunnassa 1905–1907 ja Helsingissä 1908–1917. Opettajatyön ohella hän kirjoitti oppikirjoja ja toimi myös kääntäjänä. Räsäsen opettajanura päättyi hänen kuurouduttuaan.  Hän kirjoitti tämän jälkeen kirjan hermosairauksista sekä elämäkertateoksen Kirvun luonnonparantolaa johtaneesta Malin Bergströmistä. Räsänen perusti myös Uupuvain Apu -nimisen säätiön, joka ylläpiti naisten lepokotia Askolassa.

Räsänen oli Maalaisliiton kansanedustajana vuosina 1907–1908 Viipurin läänin itäisestä vaalipiiristä.

## Suku
Hilma Räsänen sai lapsen papin kanssa, mutta he eivät menneet naimisiin. Hän luovutti lapsen pois, koska siihen aikaan asiat olivat vaikeita, jos kasvatti lapsen yksin tai aviotta. Tämä asia kuitenkin kalvoi häntä lopun elämäänsä ja oli varmasti yksi syy siihen, että hän perusti yksinäisiä naisia auttavan Uupuvain apu -yhdistyksen. Räsäsen vanhemmat olivat vanginvartija Wilhelm Räsänen ja Helena Pitkänen. Hänen veljensä Iisak Jakob Räsänen perusti vuonna 1916 Kastor Oy:n.

## Teoksia
* *Mihin naisten äänioikeus velvoittaa?* Raittiuden ystävien kirjasia n:o 76. Raittiuden ystävät, Helsinki 1906.
* *Äänioikeuden aakkosia naisille, kirjoitti H. R*. Suomen naisyhdistys, Helsinki 1906.
* *Maalaisnaisten valistusliittoja perustamaan! Esittänyt alustuksena Maalaisliiton kokouksessa Tampereella Hilma Räsänen*. Ilkan kirjasia n:o 5. Ilkka, Waasa 1907.
* *Suomenlahden takaa: Piirteitä Viron entisyydestä ja nykyisyydestä*. Kansanvalistusseura 1910.
* *Ainekirjoitus elävään elämään: Kokeiluja, mitä ja miten lapset kirjoittavat*, kasvatusopillisia tutkielmia 1. Otava 1913.
* *Hermomme ja kohtalomme: Yksilöiden ja yhteiskunnan suuri kysymys*. WSOY 1932, 2. painos 1953.
* *Pikapiirtoja Maalin Bergströmin elämästä ja työstä*. Maalin Bergströmin muistorahasto, Helsinki 1936.
* *Maalin Bergström: Ihminen ja parantaja*. WSOY 1941.
* *Hermosairas ja hänen ympäristönsä*. Omakustanne, Helsinki 1951.

## Lähteet
* 
* 
* Maailman ensimmäiset naiskansanedustajat – keitä he olivat? Yle.fi (arkistoitu)

### Viitteet
Imperial Air

**Imperial Air** oli perulainen halpalentoyhtiö, joka operoi Perussa reitillä Lima–Cusco–Arequipa. Vähentyneiden matkustajamäärien ja onnettomuuksien takia yhtiö lopetti toimintansa vuonna 2002.

## Aiheesta muualla
Donn F. Draeger

__NOTOC__
**Donald "Donn" Frederick Draeger** (15. huhtikuuta 1922 Milwaukee, Wisconsin − 20. lokakuuta 1982 Milwaukee, Wisconsin) oli itämaisten kamppailulajien tuntija ja harjoittelija. Draeger teki merkittävän uran kirjoittaessaan lukuisia arvostettuja teoksia aasialaisista kamppailulajeista.    

Jäätyään pois Yhdysvaltain armeijan vakinaisesta palveluksesta toisen maailmansodan jälkeen, Draeger asui pitkään Japanissa. Tuolloin hän tutustui japanilaisiin sekä muihin aasialaisiin itsepuolustus-, ja kamppailulajeihin.

## Saavutetut vyöarvot tai graduoinnit budo- ja koryūlajeissa
* Judo 5.dan
* Kendo 7.dan
* Iaido 7.dan
* Jōdō 7.dan, kyōshi
* Tenshin shōden Katori shintō-ryū – Menkyō
* Shindō Musō-ryū – Menkyō

## Kirjoja
Draeger kirjoitti useita teoksia aasialaisista kamppailulajeista. Seuraava luettelo ei ole täydellinen bibliografia:
* 
* 
* 
* 
* 
* 
* 
* 
* 

## Lähteet

* 

### Viitteet
Kaarlo Heininen

**Kaarlo Heininen** (synt. **Wallenström**, 27. maaliskuuta 1853 Laitila – 15. marraskuuta 1926 Pyhäranta) oli suomalainen puuseppä ja poliitikko, joka toimi kristillisen työväen liiton kansanedustajana vuosina 1907–1908.

## Elämä
Laitilan Koumassa syntyneen Heinisen vanhemmat olivat kalantilainen renki Karl Gustaf Wallenström (1827-1898) ja Uudenkaupungin Vohdensaaresta kotoisin ollut Henrika Matilda Matintytär (1829-1912). 

Puuseppänä Kalannin Harikkalassa työskennellyt Heininen toimi myös itseoppineena rakennusmestarina. Hän korjasi muun muassa Kalannin kirkon tornin puisen yläosan nykyiseen kuosiinsa vuonna 1884 ja kunnosti ainakin Mynämäen, Velkuan, Pyhärannan ja Pyhämaan kirkkoja. Lisäksi Heininen urakoi muun muassa 1901 valmistuneen Laitilan pappilan. Vuosina 1903–1926 hän omisti Pyhärannan Radansuun kylässä toimineen vesimyllyn. Heininen ajanmukaisti vanhaa myllyä ja asensi sen yhteyteen modernin sirkkelisahan.

Heininen vaikutti kunnalliselämässä ja vuonna 1907 hänet valittiin kansanedustajaksi Suomen ensimmäisissä eduskuntavaaleissa. Heinisen eduskuntatyö päättyi yhteen kauteen, sillä seuraavissa vaaleissa hän jäi varasijalle. Heininen kuoli pitkäaikaisen sairauden jälkeen 73-vuotiaana marraskuussa 1926.

## Perhe
Kaarlo Heinisen puoli oli Kalannissa syntynyt Amanda Ulrika Kaarlentytär (1861-1954), jonka kanssa hän avioitui vuonna 1883. Pariskunnalla oli kolme lasta.

## Lähteet
Matti Merivirta

**Mathias (Matti) Merivirta** (vuoteen 1906 **Matias Sjöström**, 21. lokakuuta 1866 Pori – 7. syyskuuta 1944 Kesälahti) oli suomalainen pappi, joka toimi Suomen Kristillisen Työväen Liiton kansanedustajana vuosina 1907–1908.

## Elämä
Merivirran vanhemmat olivat Noormarkun Finbyssä syntynyt vaskiseppämestari Matti Merivirta vanhempi (synt. Matias Sjöström, 1835–1922) ja Kauhajoelta kotoisin ollut Amanda Lovisa Svanborg (1835–1916). Hänen isänsä oli rukoilevaisissa vaikuttanut maallikkosaarnaaja, jonka koti toimi myös liikkeen jäsenten kokoontumispaikkana. 

Merivirta kirjoitti ylioppilaaksi Porin yksityislyseosta vuonna 1887, jonka jälkeen hän opiskeli Helsingin yliopistossa. Merivirta suoritti teologisen erotutkinnon 1893 ja sai samalla pappisvihkimyksen. Pastoraalitutkinnon hän suoritti vuonna 1897.

Merivirta työskenteli ylimääräisenä pappina Kakskerrassa 1893–1897 ja Ikaalisissa 1897–1898. Vuosina 1898–1900 hän oli saarnaajana ja opettajana Hämeenkyrössä toimineessa Sasslinin koulussa. Tämän jälkeen Merivirta oli kappalaisena Pyhämaalla 1900–1904 ja Hirvensalmella 1904–1910, kunnes hänet valittiin Kesälahden kirkkoherraksi. Merivirta hoiti virkaa kuolemaansa vuoteen 1944 saakka. Hän oli myös Kiteen rovastikunnan vt. lääninrovastina 1937–1940. Vuonna 1922 Merivirta sai rovastin arvonimen.  

Merivirta valittiin kansanedustajaksti vuonna 1907 Turun läänin pohjoisesta vaalipiiristä. Myöhemmin 1910-luvulla hän oli muiden tehtäviensä ohella toimittajana *[[Länsi-Suomen Herännäislehti|Länsi-Suomen Herännäislehdessä]]*. Sisällissodan aikana Merivirta oli parin viikon ajan valkoisen armeijan sotilaspappina Antrean rintamalla. Hän oli myös Eurajoen kristillisen opiston ensimmäinen johtajana vuosina 1926–1927.

## Perhe
Merivirran ensimmäinen puoliso oli porilainen Augusta Aurora Almqvist (1862–1919), jonka kanssa hän avioitui vuonna 1893. Pariskunnalla oli kaksi lasta. Leskeksi jäätyään Merivirta meni naimisiin porilaisen Elli Alexandra Finnbergin (s. 1876) kanssa vuonna 1921.

## Teokset
*

## Kirjallisuutta
*

## Lähteet

## Aiheesta muualla
Pauli Burman

**Pauli Kalevi Burman** (2. tammikuuta 1933 Helsinki – 1. tammikuuta 2012 Helsinki) oli suomalainen toimittaja ja poliitikko.

Burman toimi SDP:n kansanedustajana (1966–1970, 1974–1975), ''Suomen Sosialidemokraatti'' -lehden päätoimittajana (1968–1974) ja Helsingin kaupunginvaltuutettuna (1961–1976).

## Elämä ja ura
Burmanin vanhemmat olivat levyseppä Otto Burman ja Aino Maria Lindström. Burman valmistui ylioppilaaksi vuonna 1952, valtiotieteen kandidaatiksi 1957 ja maisteriksi 1961. Hän oli ''Ylioppilaslehden'' toimittaja 1953–1956, ''Koulusanomien'' toimitussihteeri 1955–1957 ja Suomen ylioppilaskuntien liiton pääsihteeri 1957–1958.

Poliittisesti Burman aktivoitui vuonna 1947 Nuorissa Kotkissa. Hän vaikutti ylioppilaspolitiikassa ja vuonna 1958 SDP:n puoluesihteeri Kaarlo Pitsinki kutsui hänet puolueen tehtäviin. Burman toimi SDP:n opintosihteerinä 1958–1960, tiedotussihteerinä 1960–1966 sekä pääministeri Rafael Paasion sihteerinä 1966–1967. Hän oli *Suomen Sosiaalidemokraatin* päätoimittaja 1968–1974. Burmanin poliittinen toiminta aiheutti hänelle hankaluuksia Neuvostoliiton kanssa. Puoluelehden päätoimittajana hän muun muassa kieltäytyi erottamasta pakinoitsija Simo Juntusta ja torjui painostuksen lehden toimituspolitiikassa. Burman vaihtoi lopulta alaa ja työskenteli vuodesta 1974 Enso-Gutzeit Oy:ssä projektitehtävissä sekä logististen palveluiden kehitysjohtajana 1987–1992.

Burman valittiin eduskuntaan vuoden 1966 vaaleissa Helsingin kaupungin vaalipiiristä. Hän putosi täpärästi vuoden 1970 vaaleissa, mutta nousi vuonna 1974 kuolleen Tyyne Paasivuoren tilalle. Burman toimi presidentin valitsijamiehenä vuoden 1968 presidentinvaaleissa. Eduskunnassa hän vaikutti perustuslakivaliokunnassa, puolustusasiainvaliokunnassa, talousvaliokunnassa ja ulkoasiainvaliokunnassa sekä Yleisradion hallintoneuvostossa.

Burman oli myös Sosialidemokraattisen nuorison keskusliiton varapuheenjohtaja, Väinö Tannerin Säätiön valtuuskunnan puheenjohtaja ja muun muassa Valmet Oy:n, Työväen Akatemian ja Suomen tietotoimiston hallintoneuvostojen jäsen.

Burman oli naimisissa Helmi-Marja Lappalaisen kanssa vuosina 1953–1957. Avioeron jälkeen hän avioitui Leena Ollisen kanssa 1957. Hänellä on ensimmäisestä avioliitosta yksi tytär ja toisesta avioliitosta kaksi poikaa ja tytär.

## Teoksia
* 
* 
* 
* 

## Lähteet
George Kell

**George Clyde Kell** (23. elokuuta 1922 &ndash; 24. maaliskuuta 2009) oli yhdysvaltalainen baseballpelaaja. Hän pelasi ensimmäisen MLB-ottelunsa 28. syyskuuta 1943 ja viimeisensä 14. syyskuuta 1957.

Kell pelasi uransa aikana All-Star-ottelussa kymmenesti. Hänet valittiin Baseball Hall of Fameen vuonna 1983.

Joukkueet, joissa Kell pelasi ammattilaisena, olivat Philadelphia Athletics (1943–1946), Detroit Tigers (1946–1952), Boston Red Sox (1952–1954), Chicago White Sox (1954–1956) ja Baltimore Orioles (1956–1957).

## Lähteet
Dilip Kumar

**Dilip Kumar** (, alun perin **Mohammed Yusuf Khan**, ; 11. joulukuuta 1922 Peshawar – 7. heinäkuuta 2021 Mumbai) oli intialainen näyttelijä ja poliitikko. Hän nousi yhdeksi Bollywoodin huomattavimmista nimistä jo 1940-luvun lopulla.

Dilip Kumar syntyi afgaaniperheeseen Peshawarissa, nykyisessä Pakistanissa. Hän oli yksi vanhempiensa kahdestatoista lapsesta. Hänen varhaisten elokuviensa joukossa ovat *[[Jwar Bhata (vuoden 1944 elokuva)|Jwar Bhata]]* (1944), *[[Jugnu (vuoden 1947 elokuva)|Jugnu]]* (1947), *[[Andaz (vuoden 1949 elokuva)|Andaz]]* (1949), *[[Deedar (vuoden 1951 elokuva)|Deedar]]* (1951), *[[Salaperäinen Intia]]* (1952), *[[Amar (elokuva)|Amar]]* (1954), *[[Devdas (vuoden 1955 elokuva)|Devdas]]* (1955), *[[Azaad]]* (1955), *[[Naya Daur]]* (1957), *[[Madhumati]]* (1958), *[[Paigham]]* (1959), *[[Mughal-e-Azam]]* (1960) ja *[[Ganga Jamuna]]* (1961).

Brittiläinen ohjaaja David Lean tarjosi Kumarille roolia elokuvassa *[[Arabian Lawrence]]* (1962), mutta näyttelijä kieltäytyi. Roolin sai hänen sijaansa egyptiläinen tähti Omar Sharif.

Kumarin ura osoitti hiipumisen merkkejä 1970-luvulla, ja *[[Bairaag]]*-elokuvan (1976) jälkeen hän piti viisivuotisen tauon. Vuonna 1981 hän nousi jälleen parrasvaloihin elokuvan *[[Kranti]]* myötä, ja myöhempiä menestyksiä olivat *[[Shakti (vuoden 1982 elokuva)|Shakti]]* (1982), *[[Vidhaata]]* (1982), *[[Karma (vuoden 1986 elokuva)|Karma]]* (1986) ja *[[Saudagar (vuoden 1991 elokuva)|Saudagar]]* (1991). Kumarin viimeinen rooli oli vuonna 1998 elokuvassa *[[Qila (elokuva)|Qila]]*. Kumar sai uransa aikana useita Filmfare-palkintoja (ml. elämäntyöstä). Parhaan miesnäyttelijän Filmfare-palkinnon hän voitti kahdeksan kertaa, mikä oli vielä vuonna 2021 ennätyslukema. Hänelle myönnettiin lisäksi Dadasaheb Phalke -palkinto (1994) ja Pakistanin hallituksen myöntämä Nishan-e-Pakistan (1998). 

Intian parlamentin ylähuoneessa Rajya Sabhassa Kumar istui vuodet 2000–2006.

Kumar oli vuodesta 1966 naimisissa näyttelijä Saira Banun kanssa.

## Filmografia

## Lähteet

## Aiheesta muualla

* 
* 
*
Michaela Kirchgasser

**Michaela Kirchgasser** (s. 18. maaliskuuta 1985 Schwarzach im Pongau) on itävaltalainen uransa lopettanut alppihiihtäjä, joka oli erikoistunut pujotteluun ja suurpujotteluun. Maailmancupissa Kirchgasser debytoi Sestrieren pujottelukilpailussa 9. joulukuuta 2001 sijoittuen sijalle 17. Kirchgasser lopetti uransa alppihiihtäjänä keväällä 2018.

## Arvokilpailut
Kirchgasser voitti nuorten MM-kilpailuissa kultaa pujottelussa ja hopeaa alppiyhdistetyssä vuonna 2003 sekä pronssia suurpujottelussa 2005. Torinon olympialaisissa 2006 hän sijoittui pujottelussa viidenneksi ja alppiyhdistetyssä kuudenneksi. Åren MM-kilpailuissa 2007 hän kuului joukkuekilpailun kultaa voittaneeseen Itävallan joukkueeseen ja oli lisäksi suurpujottelussa neljäs ja pujottelussa yhdeksäs. Val d'Isèren MM-kilpailuissa 2009 hän sijoittui suurpujottelussa viidenneksi. Vancouverin olympialaisissa 2010 hän oli superalppiyhdistetyssä yhdeksäs ja suurpujottelussa viidestoista. Garmisch-Partenkirchenin MM-kilpailuissa 2011 hän sijoittui superalppiyhdistetyssä 13:nneksi ja otti hopeaa joukkuekilpailussa. Schladmingin MM-kilpailuissa 2013 hän kuului Itävallan kultajoukkueeseen joukkuekilpailussa, sai hopeaa pujottelussa ja oli superalppiyhdistetyssä neljäs. Sotšin olympialaisissa 2014 hän sijoittui superalppiyhdistetyssä seitsemänneksi ja suurpujottelussa 12:nneksi. Vailin / Beaver Creekin MM-kilpailuissa 2015 hän saavutti joukkuekilpailussa kultaa ja superalppiyhdistetyssä pronssia sekä sijoittui suurpujottelussa kuudenneksi. Sankt Moritzin MM-kilpailuissa 2017 hän sai alppiyhdistetyssä pronssia sekä oli pujottelussa kuudes ja suurpujottelussa kahdestoista.

## Maailmancup
Kirchgasser saavutti maailmancupissa viisi palkintokorokesijoitusta kaudella 2006–2007. Hän voitti suurpujottelukilpailun Sierra Nevadassa, oli toinen superyhdistetyssä Reiteralmissa sekä kolmas Aspenin, Zwieselin ja Lenzerheiden suurpujotteluissa. Maailmancupin kokonaiskilpailussa hän sijoittui kahdeksanneksi, suurpujottelucupissa kolmanneksi ja yhdistetyn pisteissä neljänneksi. Kaudella 2008–2009 hän oli toinen Cortina d'Ampezzon suurpujottelussa. Kaudella 2009–2010 hän oli toinen St. Moritzin superyhdistetyssä ja kolmas alppiyhdistetyn cupissa. Kaudella 2011–2012 hän voitti Kranjska Goran ja Schladmingin pujottelun, oli toinen Moskovan paripujottelussa ja kolmas Zagrebin pujottelussa. Pujottelucupissa hän sijoittui toiseksi ja maailmancupin kokonaiskilpailussa kahdeksanneksi. Kaudella 2012–2013 hän oli kolmas Münchenin paripujottelussa ja Meribelin superalppiyhdistetyssä. Alppiyhdistetyn cupissa hän sijoittui kolmanneksi. Kaudella 2013–2014 hän oli toinen Altenmarktin superalppiyhdistetyssä. Se oli kauden ainoa järjestämään pystytty yhdistetyn kilpailu, joten hän sijoittui toiseksi alppiyhdistetyn cupissa. Kaudella 2015–2016 Kirchgasser sijoittui kolmanneksi Val d’Isèren ja toiseksi Lenzerheiden alppiyhdistetyssä. Alppiyhdistetyn cupissa hän oli kolmas. Kaudella 2016–2017 hän oli toinen Crans-Montanan alppiyhdistetyssä. Saman lajin cup-pisteissä hän oli neljäs.

## Lähteet
* 
### Viitteet

## Aiheesta muualla
* Michaela Kirchgasserin kotisivut
Ruth Closius

**Ruth Closius** (5. heinäkuuta 1920 – 29. heinäkuuta 1948) oli keskitysleirivartija ja SS:n jäsen. Hän toimi leirivartijana kesästä 1944 vuoteen 1945.

## Elämäkerta

Ruth Closius syntyi Breslaussa Saksassa. Hän meni naimisiin ja hänen nimekseen tuli Ruth Neudeck.

Heinäkuussa 1944 hän saapui Ravensbrückin keskitysleirille ja aloitti vartijakoulutuksensa. Closius vakuutti esimiehensä naisvankeihin kohdistamallaan raakuudella, ja hänet ylennettiin parakkivalvojaksi heinäkuussa 1944. Ravensbrückin leirillä Closius tunnettiin yhtenä pahimmista naisvartijoista. Muuan ranskalainen vanki todisti sodan jälkeen nähneensä Closiuksen viiltäneen eräältä vangilta kurkun auki. Joulukuussa 1944 hänet ylennettiin Oberaufseheriniksi ja siirrettiin Uckermarkin tuhoamislaitokseen Ravensbrückin lähistölle.

Siellä Closius valitsi kaasukammioissa tapettavaksi yli 5&nbsp;000 naista ja lasta. Maaliskuussa 1945 Closiuksesta tuli Barthin alaleirin johtaja. Varhain huhtikuussa 1945 hän pakeni leiristä, mutta jäi kiinni ja joutui vankilaan samalla kun brittiviranomaiset tutkivat hänen rikoksiaan. Huhtikuussa 1948 hän oli syytettynä kolmannessa Ravensbrück-oikeudenkäynnissä toisten leirin entisten SS-naisten kanssa. 29-vuotias entinen SS-nainen tunnusti kaikki syytteet murhiin ja vankien pahoinpitelyihin. Hänen tiedetään lausuneen: ”Kun otin vastuulleni Uckermarkin leirin, siellä oli noin 4&nbsp;000 vankia eri kansallisuuksista. Kun minut siirrettiin kuusi viikkoa myöhemmin pois tuhat oli jäljellä. Minun aikanani noin 3&nbsp;000 naista valittiin kaasukammioihin.”

Brittiläinen oikeusistuin totesi hänet syylliseksi sotarikoksiin. Hänet hirtettiin 29. huhtikuuta 1948. Closius oli kuollessaan 28-vuotias.
Laajasalon Voima

**Laajasalon Voima** on 1956 perustettu helsinkiläinen urheiluseura, jonka pääasiallinen laji on lentopallo. Joukkueita on naisten 2-sarjassa, naisten 4-sarjassa ja useita menestyksekkäitä joukkueita veteraanien SM-sarjoissa.

Miesten joukkue lopetti pitkän rupeaman lentopallon ykkössarjassa keväällä 2012. Miehet osallistuvat nykyään vain veteraanien SM-kilpailuihin. Vuosilta 2011 ja 2012 tuomisina oli hopeamitalit M35-sarjassa.

Seuralla on aktiivista kuntolentopallotoimintaa. Voimalla on myös junioritoimintaa erityisesti tytöille. Lisäksi Voima järjestää liikuntaleikkikoulutoimintaa ja kaksi kertaa vuodessa lasten maastojuoksukilpailut. Eka- ja tokaluokkalaisille pojille Voimalla on tarjota kerran viikossa palloilukoulu.

Laajasalon Voima järjestää joka kevät kaksiviikkoisen Pehmolentis-turnauksen, johon osallistuu kymmenittäin harrastelentopallojoukkueita. Pehmolentiksessä pallo ja kenttä ovat normaalin lentopallon mukaiset, mutta lyöminen ja syöttäminen hartialinjan yläpuolelta ovat kiellettyjä. Turnaus on järjestetty vuodesta 1984 lähtien ja Pehmolentis on Laajasalon Voiman rekisteröity tavaramerkki.

## Aiheesta muualla
* Laajasalon Voiman kotisivut
Privilege of Evil

**Privilege of Evil** on suomalaisen Amorphis-metalliyhtyeen vuonna 1991 nauhoitettu ja vuonna 1993 julkaistu EP, joka julkaistiin uudelleen vuonna 2003 *[[The Karelian Isthmus]]in* uusintajulkaisussa niin sanottuna bonusmateriaalina. Yksikään *Privilege of Evilin* kappaleista ei ollut täysin uusi, vaan ne oli julkaistu jo aiemmin Amorphiksen singleillä tai *The Karelian Isthmusilla*. EP:n äänimaailma oli kuitenkin jätetty selvästi karummaksi.

## Kappaleet
Kappaleet:

## Kokoonpano
* Esa Holopainen - soolokitara
* Tomi Koivusaari - laulu, rytmikitara
* Olli-Pekka Laine - basso
* Jan Rechberger - rummut, syntetisaattori

### Vierailijat
* Jukka Kolehmainen - laulu kappaleessa "Vulgar Necrolatry"

## Lähteet

## Aiheesta muualla
* 
*
VG-62 (lentopallo)

**VG-62** on Naantalissa toimiva lentopalloseura. Se kuuluu VG-62-nimiseen yleisseuraan, jonka muita alaisia ovat muun muassa jääkiekko ja ringette. VG-62:n lentopallon edustusjoukkue pelaa toiseksi korkeimmalla sarjatasolla Suomessa, Lentopallon 1-sarjassa. Se toimii myös Lentopallon SM-liigassa pelaavan Raision Loimun farmijoukkueena.
Elokuvavuosi 2007

Tässä artikkelissa käsitellään **vuoden [[2007]] aikana julkaistuja elokuvia** ja elokuvamaailman merkittäviä tapahtumia.

## Katsotuimmat elokuvat Suomessa

### Kotimaiset elokuvat

### TOP-10-elokuvat
Vuoden katsotuimmat elokuvat Suomessa olivat:

## Uudet elokuvat

* *[[28 viikkoa myöhemmin]]
* *30 päivää kaamosta
* *[[88 minuuttia]]
* *99 frangia
* *[[300 (elokuva)|300]]
* *1408
* *[[Aleksandra (elokuva)|Aleksanteri]]
* *Aliens vs. Predator 2
* *[[Alpha Dog]]
* *American Gangster
* *[[American Pie Presents: Beta House]]
* *Black Sheep – musta lammas
* *[[Boy A]]
* *Colorado Avenue
* *[[The Condemned]]
* *Dark World
* *[[Die Hard 4.0]]
* *Eastern Promises
* *[[Elisabet – Kultainen aikakausi]]
* *Ensemble, c’est tout – kimpassa
* *[[Epic Movie]]
* *Evan taivaanlahja
* *[[Flash Point]]
* *Flight of Fury
* *[[Funny Games (vuoden 2007 elokuva)|Funny Games]]
* *Ganes
* *[[Ghost Rider – aaveajaja]]
* *
* *
* *Hairspray
* *[[Halloween (vuoden 2007 elokuva)|Halloween]]
* *Harry Potter ja Feeniksin kilta
* *[[Hitman (vuoden 2007 elokuva)|Hitman]]
* *Hot Fuzz
* *[[How About You]]*
* *[[I Am Legend]]

* *I’m Not There
* *[[Jane Austenin jalanjäljillä]]
* *Joulutarina
* *[[Jump in!]]
* *Katyn
* *[[The King of Kong]]
* *Klo 15:10 lähtö Yumaan
* *[[Kultainen kompassi (elokuva)|Kultainen kompassi]]
* *Leroy & Stitch
* *[[Lieksa!]]
* *Linan yökirja
* *[[Lopuksi tulevat turistit]]
* *Lucky Luke – Lähde länteen!
* *[[Maha (elokuva)|Maha]]
* *The Man from Earth
* *[[Medusan sinetti]]
* *Mehiläisen elokuva
* *[[Menetetty maa]]
* *Miehen työ
* *[[A Mighty Heart – taipumaton]]
* *Mr. Bean lomailee
* *[[Musta jää (elokuva)|Musta jää]]
* *Next
* *[[Norbit]]
* *Numero 23
* *[[Nuori Hannibal (elokuva)|Nuori Hannibal]]
* *Ocean’s Thirteen
* *[[Orpokoti (elokuva)|Orpokoti]]
* *Pahan sanansaattajat
* *[[Paholaisen asianajaja (vuoden 2007 elokuva)|Paholaisen asianajaja]]
* *Paranoia
* *[[Paranormal Activity]]
* *Perfect Stranger – vaara verkossa
* *[[Pirates of the Caribbean: Maailman laidalla]]
* *Poikani Jack
* *[[Raja 1918]]

* *Resident Evil: Tuho
* *[[Riemukas Robinsonin perhe]]
* *The Riddle
* *[[Rottatouille]]
* *Rush Hour 3
* *[[Röllin sydän]]
* *Saw IV
* *[[Shooter]]
* *Shrek kolmas
* *[[Sicko – aivan sairasta]]
* *The Simpsons Movie
* *[[Sinä elävä]]
* *Sovitus
* *[[Spider-Man 3 – Hämähäkkimies 3]]
* *Suden vuosi
* *[[Sunshine]]
* *Superbad
* *
* *Surf’s Up – tyrskyn ratsastajat
* *[[Sweeney Todd – Fleet Streetin paholaisparturi]]
* *Tali-Ihantala 1944
* *[[Teini-ikäiset mutanttininjakilpikonnat (vuoden 2007 elokuva)|Teini-ikäiset mutanttininjakilpikonnat]]
* *Tennessee
* *[[Transformers (elokuva)|Transformers]]
* *Tropa de Elite
* *[[Tuhkimo 3 – Taikansa kutakin]]
* *Tummien perhosten koti
* *
* *Tähtisumua
* *[[Until Death]]
* *Urban Justice
* *[[V2 – Jäätynyt enkeli]]
* *Viimeinen kesä
* *[[The Warlords]]
* *We Are the Strange
* *[[Wild Hogs – villit karjut]]
* *Zodiac

## Kuolleita

## Lähteet

## Aiheesta muualla
*
N.E.R.D

**N.E.R.D** (, tyyliteltynä **N*E*R*D**) on Pharrell Williamsin, Chad Hugon ja Shay Harleyn muodostama yhdysvaltalainen hip hop -vaikutteinen alternative rock -yhtye, joka on perustettu vuonna 2001.

## Musiikillinen historia
### In Search Of...

Vuonna 2001 julkaistu ensialbumi menestyi Yhdysvalloissa kohtalaisesti. Billboard 200 -listalla albumi ylsi parhaimmillaan sijalle 59. Ensimmäinen single Lapdance pääsi Modern raps -listalla Top 40:een, ja levyn toinen single Rockstar oli modern rock -listan 40 myydyimmän listalla. "Lapdance" menestyi myös Australiassa ja Alankomaissa. Videota esitettiin yhdysvaltalaisella MTV2-kanavalla, ja se sai hyviä arvioita kriitikoilta, mutta ei yltänyt The Neptunesin tasoiseen suosioon. Yhtye julkaisi albumilta *In Search Of* vielä kolmannen singlen "Providerin".

### Fly or Die

*Fly or Die* julkaistiin 22. maaliskuuta 2004, ja se saavutti huomattavasti enemmän huomiota mediassa kuin edeltäjänsä. Albumin ensimmäinen single "She Wants To Move" menestyi monien maiden MTV:llä. "She Wants To Move" on varmasti NERDin merkittävin kappale, koska se on vieläkin paljon esillä TV-kulttuurissa, esimerkiksi MTV käyttää sitä paljon ohjelmissaan. "She Wants To Moven" seuraajaksi valittiin "Maybe", joka menestyi kohtalaisesti.

Albumi on noussut Yhdysvalloissa Billboard 200 -listalla 10 myydyimmän joukkoon, Britanniassa albumi kohosi virallisen myyntilistan viiden parhaan joukkoon. Albumi on saavuttanut suosiota myös Norjassa, Irlannissa, Tanskassa, Australiassa ja Alankomaissa.

### Seeing Sounds

*Seeing Sounds* on yhtyeen kolmas albumi, ja se julkaistiin keväällä 2008. Albumilta julkaistiin singlet "Everyone Nose (All the Girls Standing in the Line for the Bathroom)", "Spaz" ja "Sooner or Later".

## Diskografia
### Albumit
* *[[In Search of... (N.E.R.D:in albumi)|In Search of...]]* (2001)
* *[[Fly or Die]]* (2004)
* *[[Seeing Sounds]]* (2008)
* *[[Nothing (N.E.R.D:in albumi)|Nothing]]* (2010)
* *[[No One Ever Really Dies]]* (2017)

### Singlet
* "Lapdance" (mukana Lee Harvey ja Vita) (2001)
* "Rockstar" (2002)
* "Provider" (2002)
* "Lapdance" (uudelleenjulkaisu) (2002)
* "She Wants to Move" (2004)
* "Maybe" (2004)
* "Everyone Nose (All the Girls Standing in the Line for the Bathroom)" (2008)
* "Spazz" (2008)
* "Sooner or Later" (2009)
* "Hot-n-Fun" (mukana Nelly Furtado) (2010)
* "Hypnotize U" (2010)

## Katso myös
* The Neptunes
* Pharrell Williams

## Lähteet
* Yhtyeen kotisivu
Paul Rogers (näyttelijä)

**Paul Rogers** (22. maaliskuuta 1917 Plympton, Devon – 6. lokakuuta 2013 Lontoo) oli brittiläinen näyttelijä joka tuli tunnetuksi varsinkin työstään teatterista.

Rogers esiintyi pitkään Royal Shakespeare Companyssa ja esiintyi muiden muassa William Shakespearen klassikoissa *[[Juhannusyön uni|Kesäyön unelma]]* ja *[[Macbeth]]*. Hän voitti Tony-palkinnon esiintymisestään Nobel-palkitun Harold Pinterin näytelmässä *The Homecoming* (1967). 

Rogers esiintyi myös televisiossa ja elokuvissa useilla vuosikymmenillä.

## Lähteet

## Aiheesta muualla
*
Paul Rogers

**Paul Rogers** on useiden henkilöiden nimi: 

* Paul Rogers (1917–2013), brittiläinen näyttelijä
* Paul Rogers (1921–2008), yhdysvaltalainen poliitikko
* Paul Rogers (s. 1973), australialainen koripalloilija
* Paul Rogers, yhdysvaltalainen elokuvaleikkaaja
Paul Rogers (poliitikko)

**Paul Grant Rogers** () oli yhdysvaltalainen demokraattisen puolueen poliitikko. Hän syntyi pienessä Ocillan kaupungissa Georgiassa, valmistui lakimieheksi Floridan yliopistosta ja palveli vuosina 1942–1946 Yhdysvaltain armeijassa.

Rogers istui Yhdysvaltain edustajainhuoneessa vuosina 1955–1979. Hän nousi edustajainhuoneeseen alkujaan täytevaaleissa, joissa hänet valittiin kesken kauden kuolleen isänsä Dwight L. Rogersin entiselle paikalle. Nuorempi Rogers edusti koko uransa ajan Floridaa; vuoteen 1967 sen kuudetta, vuosina 1967–1973 yhdeksättä ja vuodesta 1973 yhdettätoista vaalipiiriä.    

Rogersille myönnettiin vuonna 1993 *Mary Woodard Lasker Award for Public Service*, joka vielä silloin kantoi Maryn puolison Albert Laskerin nimeä. 

## Lähteet
Johanna Ala-Siurua

**Johanna Ala-Siurua** (s. 26. helmikuuta 1972 Ruovesi) on suomalainen näyttelijä ja juontaja.

Ala-Siurua on kuulunut muun muassa Silja Sillanpään ja Anniina Hankkion perustamaan Tukkateatteriin vuodesta 1999 lähtien. Tämän lisäksi hän on esiintynyt useissa Yleisradion ohjelmissa, kuten *[[Syrhämä]]* ja *[[Poinzi]]*. Kesällä 2007 Ala-Siurua näytteli suositussa maalaiskomediassa *[[Mooseksen perintö]]* Pyynikin kesäteatterissa ja kesällä 2008 Meri Oulun kulttuuriseuran kesäteatterissa Toppilan Möljällä.

Ala-Siurua juontaa lastenohjelma *[[Pikku Kakkonen|Pikku Kakkosta]]* arkiaamuisin.

## Lähteet

## Aiheesta muualla
* Johanna Ala-Siurua Tukkateatterin sivuilla 
* Johanna Ala-Siuruan kotisivut
Nicole Gius

**Nicole Gius** (s. 16. marraskuuta 1980 Silandro, Italia) on italialainen alppihiihtäjä, joka on erikoistunut tekniikkalajeihin eli pujotteluun ja suurpujotteluun. Gius kilpaili ensimmäisen kerran maailmancupissa 6. tammikuuta 1998 Bormion suurpujottelussa, mutta hän karsiutui eikä saavuttanut pisteitä.

Gius sijoittui Salt Lake Cityn olympialaisissa 2002 pujottelussa kymmenenneksi. Santa Caterinan MM-rinteillä 2005 hän oli pujottelussa neljästoista, Åressa 2007 kahdestoista, Val d'Isèressä 2009 viides ja Garmisch-Partenkirchenissä 2011 20:s. Vancouverin olympialaisissa 2010 hän sijoittui samassa lajissa kahdeksanneksi.

Gius sijoittui maailmancupissa ensimmäisen kerran kärkikolmikkoon oltuaan kolmas Semmeringin pujottelukilpailussa joulukuussa 2002. Zagrebin pujottelussa hän oli toinen kaudella 2008–2009. Suurpujottelussa hän on ollut toinen Kranjska Gorassa tammikuussa 2007 sekä kolmas Lienzissä joulukuussa 2007.

## Aiheesta muualla
* Nicole Giusin kotisivut   
*
Itämeren merellisen ympäristön suojelukomissio

**Itämeren merellisen ympäristön suojelukomissio** eli **Helsingin komissio** tai **HELCOM** () on Helsingin sopimuksen (engl. Helsinki Convention) allekirjoittajavaltioiden perustama hallitusten välinen organisaatio, joka toimii alueellisen ympäristöpoliittisen päätöksenteon foorumina Itämeren suojelussa.

HELCOMin jäseninä ovat kaikki Itämeren rannikkovaltiot – Latvia, Liettua, Puola, Ruotsi, Saksa, Suomi, Tanska, Venäjä ja Viro sekä Euroopan unioni. Komissio kokoontuu vuosittain ja ministerikokouksia järjestetään yleensä kolmen vuoden välein.

Helsingin sopimus allekirjoitettiin alun perin vuonna 1974 ja päivitettiin vuonna 1992. Sopimus velvoittaa jäsenvaltioita vähentämään Itämeren kuormittumista maalta, mereltä ja ilmasta, suojelemaan meriluontoa sekä edistämään meren luonnonvarojen kestävää käyttöä. Sopimuksen nykyinen versio tuli voimaan vuonna 2000.

HELCOMin päätehtäviin kuuluu muun muassa ympäristön tilan seuranta, suojelutoimien kehittäminen, meriympäristön saastumisen vähentäminen ja kestävän merenkulun edistäminen. Sen suositukset ja päätökset tukevat kansainvälisiä ympäristötavoitteita, kuten YK:n kestävän kehityksen tavoitteita (Agenda 2030) ja biodiversiteettisopimuksia.

HELCOMin työtä ja kokouksia koordinoi HELCOMin sihteeristö, joka sijaitsee Helsingissä.

## Katso myös
* Itämeren suojelun toimintaohjelma

## Aiheesta muualla
* Helsingin komission verkkosivut 
* Itämeren alueen merellisen ympäristön suojelua koskeva yleissopimus
Mark Foley

**Mark Adam Foley** (s. 8. syyskuuta 1954) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa Floridan 16. vaalipiiristä vuodesta 1995, kunnes erosi skandaalin seurauksena 29. syyskuuta 2006.

Foley syntyi Massachusettsissa ja muutti kolmivuotiaana perheineen Floridan Lake Worthiin. Hänellä on neljä sisarusta. Hän valmistui vuonna 1973 Lake Worth High Schoolista ja myöhemmin Palm Beach Junior Collegesta. 

Foley tuli kongressivuosinaan tunnetuksi taistelustaan lapsipornoa ja lasten seksuaalista ahdistelua vastaan. Ironista kyllä, hänen skandaalinsa vuonna 2006 koski juuri väitettyjen ”seksuaalisesti vihjailevien” viestien lähettämistä kongressin vapaaehtoisille lähettipojille.

## Lähteet
Ensemble Ambrosius

**Ensemble Ambrosius** on Olli Virtaperkon johtama seitsenhenkinen kamariyhtye, joka esittää oman aikamme musiikkia pääosin barokin ajan soittimilla soitettuna.

Ensemble Ambrosius tuli laajempaan tietoisuuteen vuonna 2000 levyllään *The Zappa Album*, jossa yhdysvaltalaisen Frank Zappan musiikkia esitettiin barokkisoittimin. Levy valittiin Helsingin Sanomien "Vuoden 2000 levyt" -listaukseen ja sai lisäksi huomiota mm. Gramophone-, Wall Street Journal- ja The Observer-julkaisuissa. Lisäksi belgialaisen yleisradioyhtiö VRT:n  radiokanava Klara valitsi levyn "Vuoden 2001 levyksi".

Vuodesta 2002 lähtien Ensemble Ambrosiuksen musiikillinen suunta on siirtynyt Zappasta kohti Virtaperkon omaa tuotantoa &ndash; Zappan musiikin pysyen kuitenkin edelleen tärkeänä osana yhtyeen toimintaa. Samalla yhtyeen musiikillinen linja on siirtynyt progesta kohti post-rockia, modernia nykymusiikia ja jopa kansanmusiikkia.

## Jäsenet 1999
* Olli Virtaperko, barokkisello, violoncello piccolo
* Jonte Knif, urut, melodika, dulcimer, nokkahuilu
* Ere Lievonen, cembalo
* Jasu Moisio, barokkioboe
* Jani Sunnarborg, barokkifagotti
* Tuukka Terho, arkkiluuttu, barokkimandoliini
* Matti Vanhamäki, barokkiviulu

## Jäsenet 2001
* Olli Virtaperko, barokkisello, yhtyeen johto, sävellykset
* Jonte Knif, melodika, dulcimer, skalmeija, sävellykset
* Pilvikki Virtaperko, cembalo, urut
* Tuukka Terho, arkkiluuttu, barokkimandoliini
* Ricardo Padilla, lyömäsoittimet

## Jäsenet 2004–2007
* Olli Virtaperko, barokkisello, yhtyeen johto, sävellykset
* Eira Karlson, barokkiviulu
* Veli Kujala, harmonikka
* Jarmo Julkunen, kitarat, cavaguinho
* Tuukka Terho, arkkiluuttu, barokkimandoliini
* Marianna Henriksson, kamariurut, regaali, celestette
* Ricardo Padilla, lyömäsoittimet

## Jäsenet 2010–
* Olli Virtaperko barokkisello, yhtyeen johto, sävellykset
* Ere Lievonen, cembalo
* Eira Karlson, barokkiviulu
* Eija Kankaanranta, kantele
* Susanne Kujala, urut
* Veli Kujala, harmonikka
* Joni Leino, lyömäsoittimet

## Julkaisut
* The Zappa Album (Bis Records BIS-NL-CD-5013, © 2000)
* Metrix (Ambrosius Entertainment AMBRACD 002, © 2002)
* Zappa spielt für Bach (Stiftung-Johann-Sebastian, S-J-S Edition, Nro. 5, © 2011)

## Aiheesta muualla
* Ensemble Ambrosiuksen kotisivut
* Zappaa barokkisoittimin &ndash; kahden musiikkikulttuurin kohtaaminen ja synteesi, Virtaperko 2005, Sibelius-Akatemian lopputyö

## Lähteet
Nathan Paetsch

**Nathan Paetsch** (s. 30. maaliskuuta 1983 LeRoy, Saskatchewan, Kanada) on kanadalainen ammattilaisjääkiekkoilija, pelipaikaltaan puolustaja.

## Ura
Buffalo Sabres varasi neljä kautta Moose Jaw Warriorsin WHL-joukkueessa pelanneen Paetschin vuoden 2003 varaustilaisuuden 7. kierroksella. Paetsch pelasi kolme kautta Buffalon farmijoukkueessa Rochester Americansissa AHL:ssä, ennen kuin kaudella 2006–2007 vakiinnutti pelipaikkansa Buffalossa. Kesällä 2007 Paetsch solmi kolmen vuoden mittaisen jatkosopimuksen Buffalon kanssa. Maaliskuussa 2010 Buffalo myi Paetschin Columbus Blue Jacketsiin, josta se sai vastineeksi Raffi Torresin ja toisen kierroksen varausvuoron.

Heinäkuussa 2010 Paetsch teki sopimuksen Florida Panthersin kanssa. Vielä ennen kauden 2010–2011 alkua Vancouver Canucks hankki Paetschin Panthersista vaihdossa Sean Zimmermaniin. Vancouverin farmijoukkue Manitoba Moose ei halunnut ottaa Paetschia joukkueeseensa, joten Vancouver lainasi hänet kauden aikana AHL:n Rochester Americansiin ja Syracuse Crunchiin. Paetsch loukkaantui tammikuussa ja pystyi pelaamaan kauden aikana vain 43 ottelua. Kauden jälkeen Saksan DEL-liigan EHC Wolfsburg hankki hänet joukkueeseensa.

Paetsch pelasi Saksassa yhden kauden ja oli 25 pisteellään Wolfsburgin toiseksi eniten pisteitä tehnyt puolustaja. Hän teki kesällä 2012 vuoden sopimuksen AHL-seura Grand Rapids Griffinsin kanssa.

## Tilastot

## Lähteet
Hentonäkinruoho

**Hentonäkinruoho** (*Najas tenuissima*) on maailmanlaajuisesti uhanalainen vesikasvi, jota tavataan ainoastaan pohjoisessa Euraasiassa. Suomessa laji on rauhoitettu ja on yksi Suomen kansainvälisistä vastuulajeista.

## Ulkonäkö ja koko
Hentonäkinruoho on hento, 10–40&nbsp;cm korkeaksi kasvava uposlehtinen kasvi. Varsi on sileä. Ruodittomat lehdet ovat 1–2&nbsp;cm pitkät ja alle millimetrin levyiset, jäykähköt ja pienihampaiset. Lehden tuppi on lyhytkorvakkeinen. Lehtihangoissa olevat kukat ovat pieniä, perättömiä ja yksineuvoisia. Hentonäkinruoho kukkii elo–syyskuussa. Hedelmä on pähkylä, jotka leviävät lintujen mukana järvestä toiseen.

Laji muistuttaa läheisesti notkeanäkinruohoa (*N. flexilis*), mutta jälkimmäisen lehdet ovat leveämpiä, korvakkeettomia ja velttoja.

## Levinneisyys
Hentonäkinruoho on maailmanlaajuisestikin harvinainen laji. Sitä tavataan ainoastaan Suomessa, Venäjällä Karjalankannaksella ja Moskovan ja Pietarin välillä muutamasta järvestä, Venäjän Kaukoidästä sekä Kazakstanista. Suomessa hentonäkinruohoa esiintyy vain muutamassa kymmennessä järvessä Etelä- ja Itä-Suomessa. Jääkauden jälkeisellä lämpökaudella hentonäkinruoho oli Suomen alueella laajalle levinnyt.

## Elinympäristö
Hentonäkinruoho kasvaa täysin upoksissa neutraalivetisissä järvissä sekä vähäsuolaisessa murtovedessä jokisuissa ja merenlahdissa. Kasvia esiintyy yleensä 30–150&nbsp;cm syvyydessä. Hentonäkinruoho sietää huonosti vesien likaantumista tai rehevöitymistä, minkä takia laji on suuresti harvinaistunut.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uotila, Pertti: *Hentonäkinruoho*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 197.

### Viitteet

## Aiheesta muualla
* 
* [Uhanalaisten näkinruohojen suojelua tehostetaan](http://www.syke.fi/fi-FI/Ajankohtaista/Tiedotteet/Uhanalaisten_nakinruohojen_suojelua_teho(2169))

## Kirjallisuutta
*